# LEPING nr 3-1.21/2025/406

# ürituse korraldamiseks riigimetsas

(hiliseima digitaalallkirja kuupäev)

**Riigimetsa Majandamise Keskus**, edaspidi **RMK,** keda esindab juhatuse esimehe 15.04.2024 a. käskkirja nr 1-5/32 „RMK metsaülematele volituste andmine töö korraldamiseks tööpiirkonnas“ alusel Kirde regiooni metsaülem Peeter Puhke ühelt poolt,

ja **MTÜ Toila Auto-Motoklubi,** edaspidi **ürituse korraldaja**, keda esindab põhikirja alusel juhatuse liige Toomas Merilai teiselt poolt,

keda nimetatakse edaspidi **pool** või ühiselt **pooled,**

sõlmisid käesoleva lepingu, edaspidi **leping,** alljärgnevas:

1. **Lepingu objekt**
   1. Lepingu objektiks on Lüganuse vallas olevatel riigimetsamaa kinnistutel (katastriüksustel 43801:001:0105, 44901:002:0393 ja 44901:002:0373)

metsateede ning –sihtide, edaspidi ala, kasutamine enduro võistluse **I`DO Hard Enduro 2025**, edaspidi üritus, läbiviimiseks taotluses näidatud kaardi ja tegevuste ulatuses. Lepingu sõlmimine ei anna Ürituse korraldajale õigust ala sulgemiseks teistele metsakasutajatele.

Kasutatav rada on näidatud lepingu lisas nr 1.

* 1. Ala seisund loetakse kasutusse andmisel rahuldavaks. Juhul, kui ürituse korraldaja leiab alal kasutusse võtmisel olulisi probleeme ja puudusi, siis informeerib ta sellest RMK-d.

1. **Riigimetsa kasutamise tähtaeg**

Ürituse korraldajal on õigus kasutada ala 13 - 15.06.2025 a.

1. **Poolte tegevus**
   1. Ürituse korraldaja kohustub:
      1. kirjalikult teatama RMK-le vähemalt 14 (neliteist) kalendripäeva enne ürituse algust üritusega seonduvatest muudatustest (rajaskeem, vastutajad jne), üritusest osavõtvate isikute ligikaudse arvu, piirkonda saabuvate sõidukite arvu, ürituse ajakava, toitlustuse ja kaubanduse korralduse, ürituse eest vastutava isiku(te) nimed ja kontaktandmed ning ülesanded ning esitama muu kavandatava tegevusega seonduva informatsiooni;
      2. õigusaktidega ettenähtud juhtudel taotlema teistelt riigi- ja kohaliku omavalituse asutustelt ning teistelt maaomanikelt ürituse korraldamiseks vajalikud load ja kooskõlastused ning esitama nende koopiad RMK esindajale; Kinni pidama kõigi kooskõlastuste tingimustest;
      3. kinni pidama [tuleohutuse seaduse](https://www.riigiteataja.ee/akt/130122010013?leiaKehtiv) nõuetest;
      4. ürituse korraldamisel kasutama ala viisil, millega püütakse võimalikult ära hoida kahjustusi metsale ja pinnasele;
      5. metsatulekahju, keskkonnareostuse või keskkonnakaitsenõuete rikkumiste avastamisel informeerima viivitamatult riigimetsa majandajat, päästeameti häirekeskust ja Keskkonnaameti järelevalveosakonda;
      6. tagama turvalisuse üritusest osavõtjatele ja korraldajatele ning nende varale, varguste, kallaletungimiste või muu õigusvastase käitumise korral kutsuma kohale politseitöötaja;
      7. tagama kannatanutele või haigestunutele esmaabi andmise ning vajadusel korraldama üritusel osalejate evakueerimise;
      8. pärast ürituse lõppu hiljemalt 7 (seitsme) kalendripäeva jooksul koristama alalt ürituse korraldamisega tekkinud jäätmed, märkelindid ja taastama ala kasutuseelsesse seisu;
      9. hüvitama RMK-le kõik ürituse korraldamisega riigimetsale tekitatud kahjud;
      10. Ürituse läbiviimiseks kasutama vaid kokku lepitud rada;
      11. Võistlusraja ristumistel või kattumisel looduses olevate teede või radadega peab ürituse korraldaja kindlustama looduses viibijate turvalisuse, paigaldades radadele piirdelindid, suurematel teedel soovitavalt turvatöötaja või julgestaja nendesse kohtadesse;
      12. RMK juhatuse otsusega 18.01.2022 nr 1-32/1 „RMK kinnisasjade kasutusse andmise juhend“ tulenevalt on ürituse korraldamise **tasumäär 50 eurot ürituse kohta**. Kasutustasule lisandub käibemaks seadusega ettenähtud määras.

Ürituse korraldaja on kohustatud ürituse korraldamise tasu üle kandma RMK kontole nr

EE881010002021370008 SEB pangas RMK arve alusel

hiljemalt 1**2.06.2025**. Ürituse korraldajal on seoses ürituse korraldamisega keelatud:

* + 1. langetada puid;
    2. püstitada ehitisi ja kaevata kraave;
    3. prahistada riigimetsa jäätmetega;
    4. häirida kohalike elanike öörahu;
    5. häirida loomade ja lindude elupaiku;
    6. teha lõket selleks ettevalmistamata kohtades ja muu tegevus, mis võib tekitada metsatulekahju.
  1. RMK-l on õigus:
     1. tulekaitse kaalutlustel, metsa ökosüsteemi või sihtide, teede ja teiste rajatiste kaitseks peatada või keelata metsa kasutajal ala kasutamine, kui ilmastikutingimused ei võimalda metsa või rajatisi kasutada ilma metsa või rajatisi kahjustamata või ohtu seadmata;

1. **Kahjude kindlaksmääramine ja hüvitamine**
   1. Pärast kasutamise lõpetamist ja koristustööde läbiviimise teate saamist ürituse korraldajalt viib RMK läbi kasutusse antud ala ülevaatuse. Ülevaatuse kohta koostatakse akt juhul, kui ilmnevad puudused.
   2. Juhul, kui ürituse korraldaja on ala kahjustanud või ebapiisavalt koristanud, siis saadab RMK ürituse korraldajale ülevaatuse akti puuduste loeteluga ja korrastamise tähtaegadega. Kasutajal on õigus viibida ülevaatuse juures ja anda selgitusi.
   3. Puuduste tähtaegse kõrvaldamata või taastamis- ja/või koristustööde tegemata jätmise korral ürituse korraldaja poolt likvideerib RMK puudused ise või tellib puuduste likvideerimise kolmandalt isikult ning nõuab kulutatud summa ürituse korraldajalt sisse. RMK esitab ürituse korraldajale sellekohase kirjaliku nõude. Hilisemate vaidluste ärahoidmiseks tuleb võistlusraja ettevalmistamisel avastatud rikkumistest teha foto ja saata RMK-le.
   4. Puuduste likvideerimise kulude hüvitamisega viivitamise korral on ürituse korraldaja kohustatud tasuma viivist 0,15% tasumisele kuuluvast summast iga tasumisega viivitatud kalendripäeva eest.
2. **Poolte esindajad ja kontaktandmed**
   1. RMK esindaja on RMK Kirde regiooni metsaülem Peeter Puhke, tel 5038772, e-post [peeter.puhke@rmk.ee](mailto:peeter.puhke@rmk.ee)
   2. Ürituse korraldaja esindaja on MTÜ TAMK juhatuse liige Toomas Merilai, tel. 55956626, e-post [tamk.mtu@gmail.com](mailto:tamk.mtu@gmail.com)
3. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
4. **Lepingu lõppemine ja lõpetamine**
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud või seoses lepingu tähtaja saabumisega.
   2. Kumbki pool võib käesoleva lepingu ennetähtaegselt üles öelda teatades sellest teisele poolele kirjalikult ette kaks nädalat.
   3. Kumbki pool võib lepingu punktides 6.1 ja 6.2 nimetatud tähtaegu järgimata lepingu üles öelda, kui ilmneb, et kõiki asjaolusid arvesse võttes ja mõlema poole huvisid kaaludes ei või oodata, et lepingut üles öelda sooviv pool jätkaks lepingu täitmist kuni ülesütlemistähtaja või lepingu tähtaja möödumiseni.
5. **Lõppsätted**
   1. Lepingu tingimusi võib muuta või täiendada poolte kirjalikul kokkuleppel, välja arvatud juhtudel, kui lepingu muutmise vajadus tuleneb õigusaktide muutumisest. Juhul, kui lepingu muutmise vajadus tuleneb õigusaktide muutumisest, teatab pool sellest teisele poolele kirjalikult 1 (üks) kuu ette.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega kehtestatud korras.
   3. Leping on allkirjastatud digitaalselt.

**Poolte andmed ja allkirjad**

# RMK Ürituse korraldaja

Riigimetsa Majandamise Keskus MTÜ TAMK

Registrikood 70004459 Registrikood 80589403

Mõisa/3, Sagadi küla, Haljala vald, Kooli tn 12-10 Kohtla-Nõmme alev, 30503

45403 Lääne-Viru maakond Tel 5595 6626

Tel 676 7500 E-post [tamk.mtu@gmail.com](mailto:tamk.mtu@gmail.com)

E-post rmk@rmk.ee

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

|  |  |
| --- | --- |
|  |  |
| Peeter Puhke | Toomas Merilai |
|  |  |